Yhteydenotto ehkäisy- ja perhesuunnitteluneuvolaan helposti Oma Ekhvan kautta

Oma Ekhvaan on avattu uusi palvelu 8.1.2026. Asiakkaat voivat ottaa kiireettömissä asioissa yhteyttä suoraan ehkäisy- ja perhesuunnitteluneuvolan terveydenhoitajiin.

Palvelu löytyy Oma Ekhvasta sekä “Lapset, nuoret ja perheet” että “Työikäiset” -valikoista.

Oma Ekhvan mobiilisovelluksesta pääset lähettämään viestin Ota yhteyttä –painikkeella > Lapset, nuoret ja perheet > Ehkäisy- ja perhesuunnitteluneuvola.

Oma Ekhvaa verkkoselaimessa käytettäessä pääset lähettämään viestin Chat, viestit ja etävastaanotto -valikosta.

Neuvolatoiminnan vastaava esihenkilö Pinja Purosalmi kertoo, että viesteihin vastataan kahden arkipäivän kuluessa.

Oma Ekhvan kautta asiakkaat saavat neuvoja ja tukea esimerkiksi raskauden ehkäisyyn, seksuaaliterveyteen tai lapsettomuuteen.

Pinja Purosalmi

Äitiys- ja lastenneuvolan asiakkaille viestipalvelu on toiminut Oma Ekhvassa jo viime lokakuusta lähtien.

Aiemmin Oma Ekhvan kautta toiminut neuvolan reaaliaikainen chat on sulkeutunut vuoden vaihteessa.

Oma Ekhva:

Käyttöohjeet ja lisätiedot: ekhva.fi/omaekhva.

Maksuton sovellus on ladattavissa Google Playsta ja App Storesta. Käytettävissä myös selaimen kautta ilman lataamista.

Lisätietoja:

Pinja Purosalmi, vs. toimintayksikön esihenkilö, neuvolatoiminta, puh. 040 7159 476, pinja.purosalmi@ekhva.fi